Document ID: 32008D0816

KOMISIJAS LĒMUMS
(2008. gada 20. oktobris),
ar ko groza Lēmumu 2003/467/EK attiecībā uz atsevišķu Polijas administratīvo reģionu pasludināšanu par oficiāli brīviem no govju enzootiskās leikozes
(izziņots ar dokumenta numuru K(2008) 5987)
(Dokuments attiecas uz EEZ)
(2008/816/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1964. gada 26. jūnija Direktīvu 64/432/EEK par dzīvnieku veselības problēmām, kas ietekmē liellopu un cūku tirdzniecību Kopienā (1) un jo īpaši tās D pielikuma I daļas E) punktu,
tā kā:
(1)
Direktīvas 64/432/EEK D pielikumā ir noteikts, ka dalībvalsti vai tās daļu var atzīt par oficiāli brīvu no govju enzootiskās leikozes liellopu ganāmpulkos, ja ir ievēroti konkrētie minētajā direktīvā paredzētie nosacījumi.
(2)
Dalībvalstu saraksti ar reģioniem, kuri pasludināti par brīviem no govju enzootiskās leikozes, ir sniegti Komisijas 2003. gada 23. jūnija Lēmumā 2003/467/EK, ar ko nosaka no tuberkulozes, brucelozes un govju enzootiskās leikozes oficiāli brīvu statusu dažām dalībvalstīm un dalībvalstu reģioniem attiecībā uz liellopu ganāmpulkiem (2).
(3)
Polija tagad ir iesniegusi Komisijai dokumentus, kas apliecina, ka 29 administratīvajos reģionos (powiaty), kuri atrodas augstākajās administratīvajās vienībās Mazowieckie vojevodistē, Podlaskie vojevodistē un Warminsko-mazurskie vojevodistē, ir ievēroti attiecīgie Direktīvā 64/432/EEK paredzētie nosacījumi, lai minētos reģionus varētu uzskatīt par Polijas reģioniem, kuri oficiāli brīvi no govju enzootiskās leikozes.
(4)
Pēc minēto dokumentu izvērtēšanas attiecīgie Polijas reģioni (powiaty) ir jāatzīst par reģioniem, kuri oficiāli ir brīvi no govju enzootiskās leikozes.
(5)
Tādēļ attiecīgi jāgroza Lēmums 2003/467/EK.
(6)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmuma 2003/467/EK III pielikumu groza saskaņā ar šā lēmuma pielikumu.
2. pants
Šis lēmums ir adresēts dalībvalstīm.
Briselē, 2008. gada 20. oktobrī

Labels: 18
15
6